Source: http://jogaszvilag.hu/rovatok/napi/elnapoltak-a-vatileaks-pert
Timestamp: 2018-01-20 11:05:57+00:00

Document:
Elnapolták a Vatileaks-pert - Napi - Jogászvilág
Elnapolták a Vatileaks-pert
2015. 12. 07. 16:13
Cimkék: Vatileaks, bíróság
A vatikáni bíróság határozatlan időre elhalasztotta a Vatileaks-per folytatását.
"Valda és Chaouqui meghallgatása elmaradt és nem tudjuk, mikor lesz a következő tárgyalás" - nyilatkozta Emiliano Fittipaldi olasz újságíró, akit a Vatikánból kilopott bizalmas dokumentumok közlésével vádolnak. A bíróság ugyanakkor bejelentette, hogy a vádlottak védelme által kért tanúkat meg fogja hallgatni. Közöttük lesz Pietro Parolin szentszéki államtitkár is, akit Francesca Immacolata Chaouqui védelme szólított tanúként. A bíróság elutasította a Lucio Ángel Vallejo Balda védelme által a prelátuson kért pszichológiai vizsgálatot.
A Vatileaks-per november 24-én kezdődött. Akkor a vatikáni bíróság úgy határozott, hogy november 30-tól folyamatos délelőtti és délutáni tárgyalásokat tartanak az első fokú eljárás minél előbbi lezárására. Miután a védelem a rendelkezésére bocsátott szűk idő miatt tiltakozott, a bíróság a december 7-től való folytatás mellett döntött, a mostani újabb halasztásig. Így a per nem esik egybe a Ferenc pápa által meghirdetett szentév keddi megnyitásával.
A bizalmas dokumentumokat Gianluigi Nuzzi és Emiliano Fittipaldi olasz újságíró közölte az októberben megjelent könyveikben. A 2012-es Vatileaks-botrányban is érintett Gianluigi Nuzzi "Via Crucis" és Emiliano Fittipaldi "Avarizia" (Kapzsiság) című könyvében Vatikánváros pénzügyi kimutatásai, számlái szerepelnek. A két újságíró több száz bizalmas dokumentumhoz jutott hozzá, amelynek nagy részét még nem is közölték. Őket bizalmas dokumentumok eltulajdonítása és ezek nyilvánosságra hozatala miatt fogták perbe és a vatikáni büntetőtörvénykönyv értelmében négytől nyolc évig terjedő börtönre ítélhetik őket. Most először fordul elő, hogy a pápai állam ügyészsége újságírók ellen emelt vádat.
Világörökségi területek ingatlanszabályozása »

References: bíróság

 bíróság 
 bíróság 
 bíróság 
 bíróság 
 bíróság